Tierra Meya

A Tierra Meya ye o escenario ficticio de gran parti d'a fantesía de l'escritor anglés J.R.R.Tolkien. Lo termin ye equivalent a lo termin Miðgarðr d'a mitolochía norrena y Middangeard en obras de l'anglés antigo, incluyiu Beowulf, que describe o mundo habitau per humans, ye decir, o continent central d'a Tierra en o pasau mitolochico imachinau de Tolkien. As obras mas leyidas de Tolkien, O Hobbit y O Sinyor d'os Aniellos, se desembolican integrament en a Tierra Meya.

A Tierra Meya ye o prencipal continent d'a Tierra (Arda) Drout, Michael D. C.. J.R.R. Tolkien Encyclopedia: Scholarship and Critical Assessment. Taylor & Francis, 2007, p. 23-24. ISBN 0415969425. en un periodo imachinario d'o pasau d'a Tierra con o final d'a Tercera Edat fa uns 6.000 anyos. As historias de Tolkien sobre a Tierra Meya se centran sobretot en o nord-ueste d'o continent. Ista parti d'a Tierra Meya ye sucheridora d'Europa con a redolada d'a Comarca destinaus a recordar l'Anglaterra con a ciudat en o suyo centro, Hobbiton, en a mesma latitut que Oxford.

A Tierra Meya de Tolkien ye poblada no nomás per Hombres, sino tamién per Elfos, Nanos, Ents y Hobbits, y per mostros como Dragons, Trolls y Orcos. A traviés d'a historia imachinada, os lugars distintos d'os Hombres menguan, se van u s'esmorteixen, dica que dimpués d'o periodo descrito en os libros, nomás quedan Hombres en a planeta.

 Referencias 

Categoría:Cheografía d'a Tierra Meya